|  |  |  |
| --- | --- | --- |
| 23.11.2022. | Nr. | 3.1.1.13/1352 |
|  Uz 04.10.2022. | Nr. |  |

**Biedrība “Latvijas daudzbērnu ģimeņu apvienība”**

Paceplīša ielā 10, Rīgā, LV-1030

 laiks.gimene@gmail.com

*Par Rēzeknes valstspilsētas pašvaldības atbalstu ģimenēm,*

 *kuru aprūpē ir vismaz trīs bērni*

Rēzeknes valstspilsētas pašvaldība 05.10.2022. saņēma Jūsu vēstuli, kurā Jūs lūdzāt atjaunot informāciju par šobrīd pieejamo Rēzeknes valstspilsētas pašvaldības (turpmāk – pašvaldība) atbalstu ģimenēm, kuru aprūpē ir vismaz trīs bērni.

Pašvaldības atbalsta veidi:

1. Interešu izglītības programmu apguvepašvaldības izglītības iestādēs ir bez maksas. Rēzeknes valstspilsētas pašvaldības teritorijā tiek piedāvāts ļoti plašs bezmaksas interešu izglītības programmu klāsts, kuras tiek īstenotas gan pašvaldības izglītības iestādēs, gan Austrumlatvijas radošo pakalpojumu centrā “Zeimuļs”. Vecākiem ir tiesības izvēlēties arī privātu maksas interešu izglītības īstenotāju programmu apguvi pašvaldības teritorijā;
2. Pabalsts jaundzimušā aprūpei. Jaundzimušā bērna pirmajai un vienīgajai deklarētai dzīvesvietai jābūt pašvaldībā. Vecāka (u) deklarētai dzīvesvietai jābūt pašvaldībā uz pabalsta pieprasīšanas laiku un 12 mēnešu periodā pirms bērna dzimšanas. Pabalsta apmērs:

|  |  |  |
| --- | --- | --- |
|  | Ja viena vecāka dzīvesvieta deklarēts pašvaldībā:  | Ja abu vecāku dzīvesvieta deklarēta pašvaldībā:  |
| Par pirmo un otro bērnu | 250 *euro*  | 500 *euro*   |
| Par trešo un katru nākamo | 500 *euro* | 1000 *euro* |

1. Ēdināšanas pabalsts daudzbērnu ģimenes bērnam, kurš apgūst pirmskolas izglītības programmu pašvaldības pirmskolas iestādēs - 50% apmēra no maksas par ēdināšanas pakalpojumu. Ģimenei jābūt reģistrētai pašvaldības daudzbērnu ģimeņu reģistrā;
2. Ģimenes asistenta pakalpojums, ja ģimenē tiek konstatēts sociālo prasmju trūkums, psihologa pakalpojums, ja ģimene nonākusi krīzes situācijā (piemēram, attiecību krīze, šķiršanās, tuva cilvēka nāve vai slimība, pēcdzemdību krīze, u.c.);
3. Pabalsts 30 *euro* - skolēnam, kurš pirmo reizi uzsāk mācības Rēzeknes valstspilsētas vispārizglītojošās izglītības iestādes 1. klasē;
4. Braukšanas maksas atvieglojumi Rēzeknes valstspilsētas sabiedriskajā transportā:
* bez maksas - pirmsskolas vecuma bērni, kuri apmeklē Rēzeknes valstspilsētas pirmsskolas izglītības iestādes, tostarp tie, kuru dzīvesvieta nav deklarēta Rēzeknes valstspilsētas administratīvajā teritorijā;
* bez maksas - personas, kuru apgādībā ir bērni līdz 18 gadu vecuma sasniegšanai vai līdz 24 gadu vecuma sasniegšanai, ja tie turpina mācības klātienē vispārējās vai profesionālās izglītības iestādē, koledžā vai augstskolu pilna laika studiju programmā;
* Rēzeknes valstspilsētas vispārējās izglītības iestāžu 1.–12. klašu skolēniem, kuru dzīvesvieta nav deklarēta Rēzeknes valstspilsētas administratīvajā teritorijā, – ar 50% atlaidi no biļetes cenas;
* personām, kuras mācās vispārējās, profesionālās izglītības iestādēs, kā arī augstskolās un koledžās un kuru dzīvesvieta ir deklarēta Rēzeknē, – ar 100% atlaidi no biļetes cenas.

Braukšanas maksas atvieglojumu apliecinošs dokuments ir "Rēzeknieša karte"

1. Audžuģimenēm pabalsts bērna uzturam – 258 *euro* mēnesī un pabalsts apģērba un mīkstā inventāra iegādei - 100 *euro* mēnesī;

Vienlaikus pašvaldībā ir noteikts nekustamā īpašuma nodokļa atvieglojums – personai, kuras ģimenei piešķirts audžuģimenes statuss un kura ir noslēgusi līgumu ar pašvaldību par bērna ievietošanu audžuģimenē, – 50% apmērā no taksācijas gadam aprēķinātās nekustamā īpašuma nodokļa summas par to īpašumu, kurā ir deklarēta nodokļa maksātāja dzīvesvieta.

Domes priekšsēdētāja vietnieks A.Stecs

I.Dukalska 25630004

inese.dukalska@rezekne.lv

|  |
| --- |
| *Dokuments parakstīts ar drošu e-parakstu un satur laika zīmogu.* |